stanford-oval/wikipedia huggingface dataset:
Oivanginjärvi

| Oivanginjärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Pohjanmaa
Kunnat:  Kuusamo
Koordinaatit:  66°03′00″N, 29°04′07″E
Vesistöalue ja valuma-alueen tietoja
Päävesistöalue:  Kemijoen vesistö (Viena) (74)
Järveen tulevat joet:  Kotijoki eli Myllyjoki
Laskujoki:  Oivanginjoki
Järvinumero:  74.041.1.014
Mittaustietoja
Pinnankorkeus:  260,1 m 
Rantaviiva:  28,2 km 
Pinta-ala:  3,43 km² 
Tilavuus:  0,0108 km³ 
Keskisyvyys:  3,2 m 
Suurin syvyys:  11,4 m 
Saaria:  6
:  Kylmänperänsaari
 fiOivanginjärvi 
Oivanginjärvi on useasta altaasta koostuva ylänköjärvi Kuusamon keskustan luoteispuolella Pohjois-Pohjanmaan koillisosassa. Sen pinta-ala on 3,4 neliökilometriä. Etäisyys Oulusta on 201 kilometriä koilliseen.
Maantiede

Oivanginjärven ulottuvuus lännestä itään on 4,7 kilometriä ja kaakosta luoteeseen 4,6 kilometriä. Järven eteläosan nimi on Ala-Oivanki, pohjoisosa on varsinainen Oivanginjärvi, jonka länsipuolella sijaitsee Kylmäperä. Oivanginjärveä ja Kylmäperää erottaa Autioniemi ja Paskaniemi, niitä yhdistää Autiosalmi. Oivanginjärveä ja Ala-Oivankia erottaa Murhiniemi, niitä yhdistää muutaman metrin levyinen Murhisalmi. Ala-Oivangin itäosan muodostaa Rantalahti ja eteläosan Ruotsanperä. Noin viidesosa Oivanginjärvestä on vähintään viisi metriä syvä. Syvin kohta, 11 metriä, sijaitsee varsinaisella Oivanginjärvellä. Kylmäperän länsiosassa on lähes kymmenmetrinen syvänne.
Oivanginjärven kuudesta saaresta vain Kylmänperänsaari (noin 2,5 ha) on yli hehtaarin laajuinen. Järven rannat ovat metsämaata, rakennuskantaa on etenkin Ala-Oivangin ranta-alueella.
Oivanginjärveen laskee Kotijoki eli Myllyjoki luoteesta Singerjärveltä (262,6 metriä mpy). Oivanginjärvi laskee Ruotsanperän länsirannalta alkavaa Oivanginjokea länteen Petäjälampeen (259,9 metriä mpy). Oivanginjärven itäpuolitse kulkee valtatie 5 ja pohjoispuolitse kantatie 81.
Oivanginjärven vesitilavuus on 10 764 000 kuutiometriä.
Oivanginjärvi (74.041.1.014) kuuluu Oivanginjärven lähialueeseen (74.041), joka on kolmannen jakovaiheen vesistö Vienan Kemin päävesistössä (74). Toinen jakovaihe on Oivanginjärven valuma-alue (74.04). Oivanginjärven lähialueella on 47 vähintään hehtaarin laajuista vakavettä, joista Oivanginjärvi on laajin. Toiseksi laajin on Singerjärvi, jota seuraa Nilojärvi.
Near-field communication

Near-field communication (NFC) on RFID-tekniikkaa hyödyntävä laitteiden kättelyyn (tunnistamiseen) ja tiedonsiirtoon hyvin lyhyille, korkeintaan muutamien senttimetrien etäisyyksille kapealla tiedonsiirtokaistalla. Suurin ero RFID:hen on se, että NFC-laite voi toimia sekä lukijalaitteena että tunnisteena, toisin kuin perinteiset RFID-laitteet. NFC viittaa alempana mainittuun standardin (ISO/IEC 18092, 21481, 14443) mukaiseen lyhyen kantaman tiedonsiirtoon.
NFC-tiedonsiirtoa käytetään ainakin kolmessa eri yhteydessä:
matkapuhelimissa ja muissa vastaavissa laitteissa, joissa esimerkiksi NFC-yhteyden avulla voidaan ”parittaa” kaksi laitetta. Tämän jälkeen voidaan siirtää suurempi määrä dataa turvallisesti esimerkiksi Bluetooth-yhteyttä käyttäen.
maksukorteissa, joissa NFC-muotoista tiedonsiirtoa käytetään maksukortin tai maksutagin ja EMV-maksuterminaalin (POS-terminaali) välisessä kontaktittomassa tiedonsiirrossa. Tällöin kyse on VISA- tai Mastercard-maksamisesta pankin tai muun kortin myöntäjän maksukortin avulla (= lähimaksaminen l. proximity payment).
maksuvälineiden saralla nimitystä ”NFC” käytetään myös lähimaksamisesta matkapuhelimen avulla. Tällöin matkapuhelimen SIM- (UICC) kortilla voi matkapuhelinsovellusten lisäksi olla maksuaplikaatio sekä tarvittava kryptologinen EMV-toiminnallisuus. Tällöin puhutaan ”NFC-SIM”-kortista, mutta tarvittava NFC-radiomoduli ja antenni ovat matkapuhelimessa, eivät suinkaan puhelimen sisässä olevassa pienessä SIM-kortissa. SIM-kortti on ns. Java-sirukortti (smart card).
Kehitys > Standardit

NFC ja sen toiminnot on kuvattu standardeissa ISO/IEC 18092 (Interface and Protocol -1) sekä ISO/IEC 21481 (Near Field Communication Interface and Protocol -2). Lisäksi NFC on yhteensopiva ISO/IEC 14443 -x standardisarjan (Identification cards - Contactless integrated circuit cards - Proximity cards) kanssa, joka määrittelee yleisesti 13,56 MHz taajuudella toimivien kontaktittomien älykorttien ominaisuudet ja tiedonsiirron.
NFC:n standardien ylläpidosta vastaa vuonna 1961 perustettu Ecma International -järjestö. ISO/IEC 18092 ja ISO/IEC 21481 -standardit ovat hallinnollisesti kansainvälisen ISO/IEC JTC 1/SC 6 -komitean vastuulla, kun taas ISO/IEC 14443 -standardisarjasta vastaa kansainvälisen ISO/IEC JTC 1/SC 17 -komitea. Suomen osalta yllä mainittujen komiteoiden työtä seuraa ja kansallisia kannanottoja lähettää SFS:n IT-standardisointi.
Kehitys > NFC Forum

Nokia, Philips ja Sony perustivat vuonna 2004 voittoa tavoittelemattoman NFC Forumin, jonka tavoitteena on edistää NFC:n standardointia, kehittymistä ja käyttöönottoa. NFC Forum ei kuitenkaan itse vastaa standardoinnista. Marraskuussa 2007 jäseniä oli yli 130, joukossa myös paljon tunnettuja jäseniä, kuten Mastercard, Microsoft, Motorola, Samsung ja Visa. Jäsenet muodostavat kahdeksan työryhmää, joiden toimialoja ovat muun muassa markkinointi, tekniikan kehitys ja yhteensovittaminen sekä testaus.
Kehitys > Suomalaisten osuus

Suomalaiset VTT ja Nokia sekä lukuisa joukko muita suomalaisyrityksiä ovat olleet NFC-teknologian kehittäjiä maailmanlaajuisestikin. Vuonna 2009 NFC Forumin työkokous järjestettiin Oulussa.
Toiminta

Yhteys perustuu sähkömagneettiseen induktioon radiotaajuudella 13,56 MHz. Tiedonsiirtonopeus voi olla 106, 212 tai 424 kbit/s, jotka soveltuvat pienten tietomäärien siirtoon. Suurempia tietomääriä käsiteltäessä NFC:tä voi käyttää avaamaan yhteys, jossa varsinainen tiedonsiirto hoidetaan esimerkiksi Bluetoothilla.
NFC-protokollan mukaisessa kommunikaatiossa on aina kaksi osapuolta. Osapuolet ovat niin sanottu aloitteentekijä (engl. initiator) sekä kohde (engl. target). Aloitteentekijä nimensä mukaisesti aloittaa tiedonsiirron, minkä lisäksi se vastaa kommunikoinnista koko tiedonsiirron ajan. Kohde sen sijaan toimii passiivisena osapuolena vastaten aloitteentekijältä saamiinsa pyyntöihin.
Aiheesta muualla

Wikimedia Commonsissa on kuvia tai muita tiedostoja aiheesta .
NFC Forum
Avoimen lähdekoodin NFC Plugin Eclipse
NFC työryhmän loppuraportti (Arkistoitu – Internet Archive) (2011)
Perttu Pitkänen (14.5.2013) Nixu testasi: nfc-maksukorttien suojauksessa vakava puute (is.fi)
Norway House Cree Nation

Norway House Cree Nation on Norway Housen kylän läheisyydessä Manitoban provinssissa Kanadassa sijaitseva noin 4 460 asukkaan First Nations -intiaanireservaatti. Reservaatin asukkaat ovat pääasiassa Kanadan kilven aluetta vuosituhansia asuttaneiden cree-intiaanien jälkeläisiä.
Norway House Cree Nation järjestää vuosittain Treaty & York Boat Days -perinnejuhlan, jonka yhtenä osana on perinteisillä York Boat -soutuveneillä käytävä kilpailu.
Aiheesta muualla

Norway House Cree Nation
First Nations -intiaanireservaatit Manitobassa
Barren Lands First Nation (Brochet)
Berens River First Nation
Birdtail Sioux First Nation (Beulah)
Black River First Nation
Bloodvein First Nation
Brokenhead First Nation (Scanterbury)
Buffalo Point First Nation
Bunibonibee (Oxford House First Nation)
Canupawakpa Dakota Nation (Oak Lake)
Chemawawin Cree Nation (Easterville)
Cross Lake
Dakota Plains First Nation
Dakota Tipi First Nation
Dauphin River First Nation
Ebb and Flow First Nation
Fisher River Cree Nation
Fox Lake First Nation
Gamblers First Nation
Garden Hill First Nation
God's Lake Narrows First Nation
Grand Rapids First Nation
Hollow Water First Nation
Keeseekoowenin Ojibway First Nation
Kinonjeoshtegon First Nation (Jackhead)
Lake Manitoba First Nation
Lake St. Martin First Nation
Little Grand Rapids First Nation
Little Saskatchewan First Nation
Long Plain First Nation
Manto Sipi First Nation (Gods River)
Marcel Colomb First Nation (Black Sturgeon)
Mathias Colomb First Nation (Pukatawagan)
Mosakahiken Cree Nation (Moose Lake)
Nischawayasihk Cree Nation (Nelson House)
Northlands Denesuline First Nation (Lac Brochet)
Norway House Cree Nation
O-Chi-Chak-Ko-Sipi First Nation (Crane River)
Okawamithikani First Nation (Pickeral Narrows)
Opaskwayak Cree Nation (The Pas)
O-Pipon-Na-Piwin Cree Nation (South Indian Lake)
Pauingassi First Nation
Peguis First Nation
Pinaymootang First Nation (Fairford)
Pine Creek First Nation
Poplar River First Nation
Red Sucker Lake First Nation
Rolling River
Roseau River Anishinabe First Nation
Sagkeeng First Nation (Fort Alexander)
Sandy Bay Ojibway First Nation
Sapotaweyak  First Nation (Shoal River)
Sayisi Dene First Nation (Tadoule Lake, Manitoba)
Shamattawa First Nation
Sioux Valley Dakota Nation
Skownan First Nation
St. Theresa Point First Nation
Swan Lake First Nation
Tataskweyak Cree Nation (Split Lake)
Tootinaowaziibeeng Treaty Reserve (Valley River)
War Lake First Nation
Wasagamack First Nation
Wayawayseecappo First Nation
Wuskwi Sipihk First Nation (Indian Birch)
York Factory First Nation (York Landing)
Heather Whitestone

Heather Whitestone
Heather Whitestone McCallum (s. 24. helmikuuta 1973) on yhdysvaltalainen nainen, joka voitti Miss America -kilpailun 1995.
Whitestone syntyi Dothanissa, Alabamassa. Hänestä tuli kuuro puolitoistavuotiaana. Hän opiskeli Missourin Central Institute for the Deafissa 1984–1987 ja muutti 16-vuotiaana vanhempiensa eron jälkeen Alabaman Birminghamiin.
Whitestone osallistui useisiin kauneuskilpailuihin ja voitti vuoden 1994 Miss Alabama -kilpailun. Näin ollen hän pääsi edustamaan osavaltiotaan Atlantic Cityssä järjestettyyn Miss America -kilpailuun, jonka hän voitti kaikkien aikojen toisena Alabaman edustajana. Häntä aiemmin tähän oli kyennyt Yolande Betbeze vuonna 1951. Lisäksi Whitestone oli ensimmäinen kuuro Miss America.
Whitestone debytoi balettitanssijana keväällä 1996. Hän esiintyi vuonna 1998 Alabaman "How Do You Fall In Love" -singlen musiikkivideolla. Lisäksi hän on julkaissut muutamia kirjoja. Vuosina 1995–2002 Whitestone toimi Helen Keller Foundation for Research and Educationin lautakunnan jäsenenä.
Whitestonelle tehtiin vuonna 2002 leikkaus, jossa hänen sisäkorvaansa asennettiin sisäkorvaistute. Hän asuu tällä hetkellä Atlantassa aviomiehensä ja kahden lapsensa kanssa.
Aiheesta muualla

Viralliset sivut (Arkistoitu – Internet Archive) (englanniksi)
Need for Speed: Hot Pursuit 2

| Need for Speed: Hot Pursuit 2 |
| --- | --- |

Kehittäjä:  EA Black Boxin
Julkaisija:  Electronic Arts
Tuottaja:  David C. Hooper Richard Mul Stefan Q. Wessels
Suunnittelija:  William Ho
Pelisarja:  Need for Speed
Julkaistu:  PlayStation 2, Xbox, Nintendo GameCube NA 30. syyskuuta 2002 NA 1. lokakuuta 2002 EU 25 lokakuuta 2002 AUS 2002 Microsoft Windows NA 21. lokakuuta 2002 EU 8. marraskuuta 2002
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3  USK 6 
Alusta:  PlayStation 2 Microsoft Windows Xbox Nintendo GameCube
Jakelumuoto:  CD-levy
Lisää peliartikkeleitaVideopelien teemasivulla
Infobox OK   : 
Need for Speed: Hot Pursuit 2 on EA Black Boxin kehittämä ja Electronic ArtsIn julkaisema ajopeli. Peli julkaistiin PlayStation 2:lle, Microsoft Windows:lle, Xbox:ille ja Nintendo GameCubeille vuonna 2002.
Aiheesta muualla

Need for Speed: Hot Pursuit 2 MobyGamesissa (englanniksi)
| --- | --- |
Pelisarja::  The Need for Speed (1994) II III: Hot Pursuit (1998) High Stakes Porsche Unleashed Hot Pursuit 2 Underground Underground 2 Most Wanted (2005) Carbon ProStreet Undercover Shift Nitro World Hot Pursuit (2010) Shift 2: Unleashed The Run Most Wanted (2012) Rivals No Limits Need for Speed (2015) Payback (2017) Heat (2019)
Muut osat::  V-Rally V-Rally 2 V-Rally 3 Motor City Online
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Need for Speed: Hot Pursuit 2
Käännös suomeksi
Gupta-kirjaimisto

| Gupta |
| --- | --- |

Tyyppi:  abugida
Kielet:  sanskrit
Aikakausi:  300-luvulta 700-luvulle
Kirjoitussuunta:  vasemmalta oikealle
Gupta oli brahmi-kirjoituksesta kehittynyt abugida-tyyppinen kirjoitusjärjestelmä, joka otettiin käyttöön Pohjois-Intiassa Gupta-dynastian alkuaikana 300-luvulla ja jota käytettiin sanskritin kirjoittamiseen vielä pitkään Gupta-valtakunnan hajoamisen jälkeen. Gupta-kirjaimistosta oli 700-luvulle tultaessa kehittynyt useita variaatioita, joista tärkeimpiin kuuluvat nagari, sarada ja siddham. Näistä kehittyivät edelleen Pohjois-Intian nykykirjaimistot kuten bengalilainen, gudžaratilainen ja orijalainen kirjaimisto, gurmukhi ja devanagari.
Numbers Entertainment

Numbers Entertainment Oy oli vuonna 2003 perustettu suomenkieliseen hip hoppiin keskittynyt levy-yhtiö. Numbers on julkaissut Stig Doggia, Asaa, Davoa ja Kaucasta. Yhtiön perustajat ovat olleet mukana luomassa hip-hop -kulttuuria jo 1980-luvun lopulta lähtien.[lähde? ] Yhtiöllä on äänitysstudio Helsingin keskustassa.
Julkaisut

Davo: Anthem / Niinku täälpäin sanotaan (NBS001) CDS, 2005, singlelistan 19.
Edu Kehäkettunen: Lentäjän koira (NBS002) CD, 2005
Stig Dogg: Rakkauden Bermudan kolmio (NBS004) CDS, 2006, singlelistan 18.
Kaucas: Saimaanrannalta (NBS003) CDS, 2006
Kaucas: Lopunajanlaulut 2006 (NBS005) CD, 2006
Stig Dogg: Stig Dogg (NBS006) CD, 2006, albumilistan 37.
Asa: Terveisiä kaaoksesta (NBS007) CD, 2006, albumilistan 7.
Oikeus ja kohtuus (albumi)

| Oikeus ja kohtuus Iskias |
| --- | --- | --- |

Studioalbumin tiedot
 Äänitetty : 2007, Seawolf Studios
 Julkaistu: 16. huhtikuuta 2008
 Tuottaja(t): Hannu Leidén
 Tyylilaji: hard rock
 Kesto: 45.51
 Levy-yhtiö: Poko Rekords
Iskiaksen muut julkaisut
|   | Oikeus ja kohtuus 2008 | Kivi 2010 |
Oikeus ja kohtuus on suomalaisen Iskias-yhtyeen esikoisalbumi. Se julkaistiin 16. huhtikuuta 2008. ”Huomisen kyynel” on cover-versio Paul Oxley’s Unit -yhtyeen kappaleesta ”Spanish Bars”
Kappaleet

Huomisen kyynel
Hulluksi teit
Jalometallii
Pelottaa
Saat päivän paistamaan
Ei susta saa selvää
Sekaisin
Lato palaa
Laura@hotmail.com
Tauti
Mee pois
Sydän odottaa
Arvostelut

Imperiumi.net:
Rumba: negatiivinen
V2.fi:
Aiheesta muualla

Oikeus ja kohtuus discogs.com -sivustolla
Guo Jingjing

| Mitalit | Mitalit | Mitalit |  |
| --- | --- | --- | --- |
|  Guo Jingjing |  Guo Jingjing |  Guo Jingjing |  |
Maa:   Kiina
Naisten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 3 m ponnahduslauta |  |
|  Kultaa | Ateena 2004 | 3 m ponnahduslauta, parikilpailu |  |
|  Kultaa | Peking 2008 | 3 m ponnahduslauta |  |
|  Kultaa | Peking 2008 | 3 m ponnahduslauta, parikilpailu |  |
|  Hopeaa | Sydney 2000 | 3 m ponnahduslauta |  |
|  Hopeaa | Sydney 2000 | 3 m ponnahduslauta, parikilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Fukuoka 2001 | 3 m ponnahduslauta |  |
|  Kultaa | Fukuoka 2001 | 3 m ponnahduslauta, parikilpailu |  |
|  Kultaa | Barcelona 2003 | 3 m ponnahduslauta |  |
|  Kultaa | Barcelona 2003 | 3 m ponnahduslauta, parikilpailu |  |
|  Kultaa | Montréal 2005 | 3 m ponnahduslauta |  |
|  Kultaa | Montréal 2005 | 3 m ponnahduslauta, parikilpailu |  |
|  Kultaa | Melbourne 2007 | 3 m ponnahduslauta |  |
|  Kultaa | Melbourne 2007 | 3 m ponnahduslauta, parikilpailu |  |
|  Kultaa | Rooma 2009 | 3 m ponnahduslauta |  |
|  Kultaa | Rooma 2009 | 3 m ponnahduslauta, parikilpailu |  |
|  Hopeaa | Perth 1998 | 3 m ponnahduslauta |  |
| Aasian kisat  | Aasian kisat  | Aasian kisat  |  |
|  Kultaa | Bankok 1998 | 3 m ponnahduslauta |  |
|  Kultaa | Busan 2002 | 3 m ponnahduslauta |  |
|  Kultaa | Busan 2002 | 3 m ponnahduslauta, parikilpailu |  |
|  Kultaa | Doha 2006 | 3 m ponnahduslauta, parikilpailu |  |
Guo Jingjing (kiin. 郭晶晶, Guō Jīngjīng, s. 15. lokakuuta 1981 Baoding) on kiinalainen entinen uimahyppääjä. Guo voitti urheilu-urallaan kuusi olympiamitalia, joista neljä kultaisia. Guo voitti myös kymmenen maailmanmestaruutta ja yhden MM-hopean, neljä Aasian kisojen mestaruutta sekä universiadeista kuusi kulta- ja kaksi hopeamitalia.
Guo ilmoitti lopettavansa urheilu-uransa tammikuussa 2011. Hän on seurustellut Hongkongin olympiakomitean puheenjohtajan pojan kanssa.
Harry Reems

Harry Reems
Herbert Streicher eli Harry Reems (27. elokuuta 1947 – 19. maaliskuuta 2013) oli yhdysvaltalainen entinen pornonäyttelijä, joka muistetaan pääasiassa hänen esiintymisestään Gerard Damianon Syvä kurkku -elokuvassa vuonna 1972. Hänen vastanäyttelijänään oli Linda Lovelace.
Reems syntyi Bronxissa, New Yorkissa juutalaiseen perheeseen. Palveltuaan Yhdysvaltain merijalkaväessä hän aloitti uransa Broadwayn ulkopuolisessa teatterissa; muita elokuvia Syvän kurkun ohella on muun muassa The Devil in Miss Jones (1973). Reemsin muistelmateos Here Comes Harry Reems julkaistiin vuonna 1975.
Reems sai jopa tuomion siveellisyyttä loukkaaviin elokuviin osallistumisesta, mutta tuomio kumottiin Alan Dershowitzin käsittelemän onnistuneen valituksen jälkeen. Hän kärsi aiemmin alkoholismista, mutta raitistui sittemmin ja kääntyi uskoon. Alkoholiriippuvuus ehti aiheuttaa hänelle kroonisen haimatulehduksen, vatsahaavoja ja maksasairauden. Reems kuoli haimasyöpään maaliskuussa 2013.
Reems, joka oli ollut pitkään vetäytyneenä pornonäyttelijän uraltaan, oli haastateltavana vuoden 2005 Inside Deep Throat -dokumentissa. Hänet oli nimetty XRCO Hall of Fameen. Hän oli kääntynyt kristinuskoon ja ollut vuodesta 1990 naimisissa Jeanne Sterretin kanssa.
Heikki Laine (muusikko)

Heikki Laine on suomalainen muusikko. Hän on toiminut basistina muun muassa Quintessence ja Q-Continuum -yhtyeissä.
Hatsushimo (1905)

| Hatsushimo / 初霜 |
| --- | --- |

Aluksen vaiheet
Rakentaja:  Yokosukan laivastontelakka
Kölinlasku:  20. elokuuta 1904
Laskettu vesille:  13. toukokuuta 1905
Palveluskäyttöön:  18. elokuuta 1905
Tekniset tiedot
Uppouma:  460 t
Pituus:  72 m
Leveys:  6,57 m
Syväys:  1,8 m
Koneteho:  6 000 ihp
Nopeus:  29 solmua
Miehistöä:  70
Aseistus
Aseistus:  2 × QF 12 naulan 12 cwt -laivatykkiä 4 × 8 cm/28 -tykkiä 2 × 18″ torpedoputkea
Hatsushimo (jap. 初霜) oli keisarillisen Japanin laivaston vuonna 1905 valmistunut Kamikaze-luokan torpedovenehävittäjä.
Valmistus

Alus tilattiin Yokosukan laivastontelakalta osana vuoden 1904 hankintoja. Sen köli laskettiin 20. elokuuta 1904, ja alus laskettiin vesille 13. toukokuuta 1905. Alus valmistui vielä samana vuonna 18. elokuuta.
Heinze

Heinze on muun muassa seuraavien henkilöiden sukunimi:
Gabriel Heinze  (s. 1978), argentiinalainen jalkapalloilija
Günther Heinze (1923–2020), itäsaksalainen koripalloilija, urheilujohtaja ja Kansainvälisen olympiakomitean jäsen
Lasse Heinze (s. 1986), tanskalainen jalkapalloilija
Max Heinze (1835–1909), saksalainen filosofi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Naarkoski

Naarkoski on Pukkilan kylä Porvoonjoen rannalla sekä Porvoonjoen koski Pukkilassa. Naarkosken kylän kiinteistötunnus on 616-403.
Nimen "Naar"-alun kerrotaan tulevan naarashirveä tarkoittavasta sanasta. Viime vuosikymmenien aikana Naarkosken kylä on kasvanut kiinni Pukkilan kirkonkylään. Asukkaita Naarkoskella on nykyisellään muutama sata.
Naarkoskella on ollut asutusta jo esihistorialliselta ajalta, sillä nykyistä Itämerta edeltäneen Ancylusjärven rantaviiva sivusi alueen kallioita. Alueen varhaisesta historiasta löytyy edelleen uusia todisteita, mm. v. 2001 kosken rannalta rakennustyömaan yhteydessä löytynyt kuppikivi.
Naarkosken koski

Naarkoski on ollut jo pitkään valjastettuna teollisuuden ja sähköntuotannon käyttöön. Aikaisemmin alueella on ollut mm. sahoja ja mylly, nyt koskessa on vuonna 2000 uusittu 0,8 megawatin tehoinen vesi­voimala. Vanhan voimalaitoksen rauniot on viimein purettu. Alueella pidetään kesäisin teemapäivät, jolloin ohjelmassa on mm. erilaisia kilpailuja ja kalastusta. Viime vuosina koskeen rakennettiin kala­portaat, jotta lohet nousisivat merestä jokeen. Suunnitelmaa haittaa se, että muihin koskiin ei ole vielä rakennettu kalaportaita.
Yhteydet

Naarkosken kautta kulkevat seututie 162 ja Yhdystie 1635. Naarkoskella on kaksi telemastoa.
Aiheesta muualla

Ilmakuva Naarkoskelta Pukkilan kotisivuilla (Arkistoitu – Internet Archive)
Naarkosken kalaporras
Muurahaismies

| Muurahaismies |
| --- | --- |

Luoja(t):  Stan Lee, Larry Lieber ja Jack Kirby
Kustantamo:  Marvel Comics
Ensiesiintyminen:  Tales to Astonish #35 (tammikuu 1962)
Henkilötiedot
Oikea nimi:  (I) Henry ”Hank” Pym (II) Scott Lang (III) Eric O’Grady
Status:  Aktiivinen
Ryhmäsidokset:  Kostajat
Voimat:  Kyky muuttaa itsensä tai minkä tahansa esineen kokoa (enimmillään yli 50-kertaiseksi tai pienimmillään muurahaisen kokoiseksi. Laite, jolla kommunikoida muurahaisten kanssa.
Muurahaismies (engl. Ant-Man) on Marvel-kustantamon sarjakuvissa nimitys yhteensä kolmelle eri supersankarille. Alkuperäinen Muurahaismies oli koon muuttamisen mahdollistavan aineen kehittäjä ja nerokas tiedemies Henry ”Hank” Pym. Hank Pymin loivat Stan Lee, Larry Lieber, ja Jack Kirby. Hahmo esiintyi ensi kerran lehden Tales to Astonishin numerossa 27 (tammikuu 1962); ensiesiintyminen Muurahaismiehenä tapahtui Tales to Astonishin numerossa 35 (syyskuu 1962).
Hahmon fiktiivinen historia

Vuosien ajan Muurahaismiehenä on toiminut useita henkilöitä, joista suurin osa on tekemisessä Kostajien kanssa.
Hahmon fiktiivinen historia > Henry ”Hank” Pym

Biofyysikko ja turvallisuusasiantuntija Henry ”Hank” Pym ryhtyi Muurahaismieheksi löydettyään Pymin hiukkaset, joilla pystyy muuttamaan kokoaan. Käyttäessään samalla kypärää, jolla hallita muurahaisia, Pym kutistaa itsensä hyönteisen kokoiseksi tullakseen mysteereitä ratkaisevaksi Muurahaismieheksi. Hän jakoi löytönsä pian tyttöystävänsä, Janet van Dynen kanssa, josta tuli hänen taistelutoverinsa Ampiainen. Kaksikko toimi myös Kostajien perustajajäseninä, taistellen useita vihollisia vastaan, kun Munapäätä tai Pymin omaa luomusta, Ultronia, vastaan.
Vaikka Pym on alkuperäinen Muurahaismies, hän on lisäksi vuosien varrella lukuisia asusteita ja supersankarinimiä, kuten Jättiläinen, Goljatti ja Kimalainen. Pymin käyttäessä muita supersankarinimiä, hänen seuraajansa ovat kantaneet Muurahaismiehen titteliä.
Hahmon fiktiivinen historia > Scott Lang

Scott Lang on entinen varas ja elektroniikkanero, joka varasti Pymin Muurahaismies-asun pelastaakseen sydänsairaan tyttärensä Cassien. Päättäessään lopettaa varastamisen, hän ryhtyy Pymin rohkaisemana tämän seuraajaksi Muurahaismiehenä. Hän on toiminut myös Ihmenelosten konsultoivana jäsenenä ja hänestä tuli vain vähän aikaa sitten Kostajien täysiaikainen jäsen. Jonkin aikaa hän tapaili Jessica Jonesia. Myöhemmin Purppuranoita, Vision ja Haukansilmä tappoivat hänet sarjakuvassa Avengers Disassembled, ja hänen tyttärensä Cassie Lang toimi Nuorten Kostajien jäsenenä. Scott heräsi henkiin vuonna 2011 minisarjassa The Children's Crusade, mutta hän menetti tyttärensä tämän uhratessa itsensä pysäyttääkseen superlautuneen Tohtori Doomin. Cassie heräsi myöhemmin henkiin sarjakuvassa AXIS.
Hahmon fiktiivinen historia > Eric O’Grady

Eric O'Grady on uusin Muurahaismiehen identiteettiä käyttänyt sankari. Hän oli alemman tason YPKVV:n agentti, joka saa Muurahaismiehen asun käsiinsä YPKVV:n tukikohdassa. Hän oli hyvin vähämoraalinen ja oli valmis valehtelemaan, huijaamaan, varastamaan ja manipuloimaan päästäkseen eteenpäin elämässään. Hän varasti puvun itsekkäitä tarkoituksiaan varten, johon kuului naisten vietteleminen "supersankarin" statuksella sekä muiden nöyryyttäminen ja kiduttaminen. Hänen uransa jäi kuitenkin lyhyeksi, sillä hän liittyi ensin Kostajiin sarjakuvassa Avengers: The Initiative, myöhemmin Ukonnuoliin ja lopulta Salattuihin Kostajiin. Viimeisimmän ryhmän jäsenenä hän kuoli traagisesti suojelessaan erästä lasta Isäksi kutsutulta viholliselta.